Vi har et 10 år gammelt kirsebærtræ, som i de seneste år har haft sammenkrøllede blade i slutningen af alle grene, også de nye små grene. Samtidigt ser træet ud, som om det mangler vand, selv om det ikke kan være tilfældet. Mange af bladene hænger slapt ned, og der falder hver dag visne blade af - i år fra midten af juli. Der er ikke bladlus eller andre synlige dyr i træet.


Har du et bud på, hvad problemet kan være - og hvad vi kan gøre ved det?


Kirsebærtræ med problemer
Beskrivelsen af symptomerne på kirsbærtræet gør at det kun kan være svampesygdommen grå monilia som er på spild. Den giver altid visne blade, skud og undertiden dårlige frugter.  
Der er desværre ingen behandlingsmuligheder ud over at klippe de visne dele af med en saks og brænde det afklippede materiale og så håbe på at der ikke kommer angreb til næste år.

